Amerikanere holdt i varetekt i Libya
Det amerikanske utenriksdepartementet bekfreftet overfor AFP natt til lørdag at fire ble holdte i varetekt, men timer senere bekreftet amerikanske tjenestemenn at de var sluppet fri av Det libyske innenriksdepartementet. The New York Times siterte i natt en anonym tjenestemann, som forklarer at det er uklart hvorfor de fire ble tatt. De fire skal være militært personell, og at skal ha blitt stoppet om lag en times kjøretur utenfor hovedstaden Tripoli. - Vi prøver nå å få mer fakta om hva som har skjedd, og sørge for at de blir løslatt. Vi er i kontakt med libyske myndigheter om denne saken, sa Jen Psaki, en talsperson for Utenriksdepartementet til avisen. Personellet skal være en del av sikkerhetsstyrken ved ambassaden i Tripoli, og ifølge The New York Times drev de trolig med planlegging av eventuelle evakueringsruter da de ble anholdt.Området er ikke kjent for antivestlige holdninger, men er snarere kjent som et turistområde, skriver avisen. Selv om diktatoren Muammar Gaddafi ble styrtet i en revolusjon i landet i 2011, har det vært flere episoder hvor lokal militsgerupper har tatt loven i egne hender. Blant annet ble landets statsminister bortfør av væpnede menn tidligere i år. I fjor, på 11-årsdagen for terrorangrepene på USA den 11. september 2001, ble USAs ambassadør til Libya drept i et angrep på det amerikanske konsulatet i Benghazi.Det ble først spekulert i om det dreide seg om en demonstrasjon mot en amerikansk Muhammed-film som utviklet seg, men senere har Det amerikanske utenriksdepartementet uttalt at de ikke tror det var dette som utløste angrepet, men at det heller har vært et koordinert angrep med mål om å skade tjenestemennene som arbeidet der. Etter dette har amerikanske diplomater levd under et strengt sikkerhetsregime, som blant annet innebærer at ingen beveger seg utenfor de fortifiserte ambassadeområdene uten bevæpnede livvakter, skriver The New York Times. Ingen får heller lov til å gå inn eller ut av ambassadeområdet på natten, og tungt bevæpnede sikkerhetsvakter passer på så ingen uvedkommende tar seg inn.På grunn av den spente situasjonen i landet trekker Statoil ut alle utlendinger og beholder kun sine lokalt ansatte. - Vi har trukket ut tre utenlandske ansatte fra Libya, blant dem nordmenn. Det skyldes at utviklingen av situasjonen i Libya er bekymringsfull, sier Knut Rostad, talsmann for internasjonale operasjoner i Statoil til Dagens Næringsliv. Fra før har selskaper som ExxonMobil og Royal Dutch Shell trukket seg helt ut av landet.
Militært personell fra USA ble natt til lørdag norsk tid holdt i varetekt i Syria.